Pura Pajinengan Gunung Tap Sai

Pura Pejinengan Gunung Tap Sai inggih punika pinaka pura sané magenah ring Penempatan Rendang, Karangasem, Bali lan pinaka destinasi wisata religi sane becik, pamekasnyane majeng ring umat Hindu. Wenten makudang - kudang paemahan ring pura puniki. Pura puniki, silih tunggil saking makehnyane pura ring Bali sane kantun kaangge maka genah upacara krama Hindu.

 Palemahan 
Pura Pejinengan Gunung Tap Sai kakenal taler antuk aran Pura Gunung Jineng utawi wantah aran Pura Tap Sai. Wenten taler sane maosang  antuk pura Istana Tiga Dewi.

Pura puniki maka stana utawi genah payogan Ida Bhatara Tri Upa Sedana, inggih punika Ida Bhatara Rambut Sedana, Ida Bhatara Sri, dan Ida Bhatara Saraswati. Maka tiga dewa puniki kapercayain sida ngicen waranugeraha marupa kakenakan, rezeki, jodoh, lan ilmu pengetahuan ring kramane.

Palemahan ssane asri dados daya tarik utama saking pura puniki. Magenah ring genah sane tegeh, wisatawan sane rauh sida nyaksi kaasrian Bali lan wawidangan alas sane wenten ring pura puniki.

 Arsitektur 
Silih tunggil daya tarik makakalih saking pura puniki inggih punika aristekturnyane sane becik lan malianan sareng pura sane lianan sane wenten ring Bali. Pura puniki ketah madue tigang wawidangan utama utawi krama Bali maosang antuk mandala.

Inggih punika nista mandala (genah sisi), madya mandala (genah tengah), lan utama mandala (henah pinih ajeng). Ring nista mandala, wenten palinggih batu ageng sane matulis aksara sastra Bali kuno, taler wenten pelinggih sane ring ungkurnyane wenten punyanan sane ageng sane kasakralang.

Pelinggih batu punika maka protokoler saking Ida Ratu Mekele Gede Lingsir sane maka patih rerencang Ida Bhatara maka satpam saking Gunung Puncak Mundi.

Taler palinggih sane madampingan irika inggih punaka pengayatan saking Ida Ratu Dalem Ped (Nusa Penida), inggih punika Ratu Niang Mungkur sae maka rajanyane ring para jin.

Ring madya mandala, wenten palinggih Ganesha san mastana Ida Bhatara Sanghyang Ganapati (Ganesha) maka perwujudan Ida Bhatara Rambut Sedana sane micayang perlindungan lan pemusnah rintangan majeng ring para kramane.

Ring utama mandala, pinaka unteng saking wangunan pura puniki sane wenten palinggih Ida Bhatara Tri Upa Sedana. Ring wewidangan  pelinggih Lingga Yoni Ida Bhatara, genah nunas keselametan lan penganugerahan.

 Galeri 

Pustaka

Kategori:Bali
Pajinengan
Pajinengan

Kategori:WikiTirta2
Kategori:WikiTirta